Simona Halep s-a retras din meciul cu McCartney Kessler, numărul 123 mondial, care a avut loc în primul tur al turneului Trophee Clarins. Jucătoarea din Constanța s-a accidentat în timpul confruntării și a decis să se retragă. Românca a acuzat probleme la genunchi şi nu a reuşit să ducă la capăt primul meci jucat pe zgură.
Simona Halep s-a retras din meciul cu McCartney Kessler, numărul 123 mondial, care a avut loc în primul tur al turneului Trophee Clarins. Jucătoarea s-a accidentat la genunchi, iar ca urmare a faptului că nu a mai putut rezista durerii, a decis să se retragă din confruntare. Concret, românca s-a retras după o oră și 26 de minute de joc, la scorul de 7-5, 2-3.
De la revenirea oficială în circuit, Simona Halep s-a tot confruntat cu probleme de natură medicală. Contra Paulei Badosa, pe 19 martie, a acuzat dureri la umărul drept, solicitând un timeout medical în timpul meciului. Nici genunchiul nu i-a dat pace în acea partidă, pe care a reușit totuși să o încheie pe teren.
În cele aproape două luni trecute de atunci, Simona nu a trecut pe deplin peste problema la genunchi. De altfel, acesta a fost motivul pentru care Halep nu a putut onora invitația la turneul WTA125 din Oeiras, Portugalia. Ea va primi 1.086 de euro și un punct în clasamentul WTA pentru prezența sa pe tabloul principal al turneului.
Aceasta a fost a doua apariție a Simonei Halep pe terenul de tenis după suspendarea redusă primită în scandalul de dopaj. Ultimul ei meci pe zgură a avut loc în mai 2022, la Roland Garros.
Simona Halep este gata să ia o decizie radicală și este pregătită să își concedieze antrenorul după numai 7 săptămâni de colaborare. Planurile fostului lider WTA au fost date peste cap în această perioadă, deoarece nu a mai primit un wild card pentru turneul de la Roland Garros, la care își dorea foarte mult să fie prezentă, întrucât acolo a jucat nu mai puțin de trei finale și a reușit chiar să cucerească trofeul, în anul 2018.
Astfel, fiind afectată de faptul că nu va putea fi prezentă la Roland Garros, dar și din cauza incertitudinii prezenței la Jocurile Olimpice de la Paris, Simona Halep nu mai consideră că este de bun augur să colaboreze în continuare cu Carol Martinez, scrie iamsport.ro.
Pentru McCartney Kessler, victoria îi asigură un loc în optimile turneului, unde va juca împotriva învingătoarei dintre Emma Navaro și Lauren Davis.